Snotkop het ‘n nuwe album uit en dit is ‘onverantwoordelik lekker’ | RADIO 107.7FM
Snotkop het ‘n nuwe album uit en dit is ‘onverantwoordelik lekker’
Snotkop het ’n soliede reputasie van albums wat so oorloop van lekkerkry dat dit voel of dit onwettig behoort te wees. Sy kraakvars nuwe vrystelling, SOUS is geen uitsondering nie.
Van die eerste pols tot die laaste eggo in die dertien snitte wat die album beslaan is dit duidelik dat hierdie ’n gekonsentreerde sous, propvol Snotkop-oemf is: ritmies, selfversekerd, tong in die kies, meer as net ’n bietjie stout, bekkig en braaf!
Meeste van die snitte het hope tempo en skop, maar daar’s ook ’n paar wat rustiger is vir bietjie asemskep, vir diegene wie se partytjie-lywe bietjie oefening nodig het.
Een ding is vir seker: As jy nie met ’n glimlag op jou bakkies geplak staan en groove saam met die ritmes van hierdie album nie, is jy waarskynlik besig om, onwetend, eintlik na iets anders te luister!
SOUS is ook op Apple Music beskikbaar. Met meer as 45-miljoen liedjies bied Apple Music ’n gratis proeftydperk van drie maande, sonder advertensies of enige verpligting om ’n intekenaar te word. Apple Music is op iPhone toestelle beskikbaar en kan ook van Goolge Play afgelaai word vir Android-fone.
Loer hier onder na die nuwe musiekvideo van hom:- Snotkop – Souserig
Tags: afrikaanse kunstenaars, afrikaanse musiek, Afrikaanse musiekfees, Afrikaanse musiekkonsert, afrikaanse musiekvideos, afrikaanse sangers, afrikaanse treffers, bekende afrikaanse sangers, biografies van afrikaanse sangers, nuwe albums, nuwe liedjies, Snotkop, souserig, treffersparades, verhoogoptredes
« Die Harrebaard manne tree op te Drostdy Theatre
Hanco, ‘n negentienjarige sing oor ‘eie lewenservarings’ »